kardosdrur/scandi-wiki huggingface dataset:
Jørgen Emil Hansen

Jørgen Emil Hansen (født 7. december 1942 i København) er en tidligere dansk amatørcykelrytter.

Han var blandt andet med til at vinde VM i 100 km holdkørsel i 1966 sammen med Verner Blaudzun, Ole Højlund og Flemming Wisborg.

Han deltog i tre olympiske lege. Første gang var ved OL 1968 i Mexico City, hvor han stillede op på landevejen i linjeløbet. Her blev han nummer 29. Bedre gik det i 100 km holdkørslen, hvor tre af VM-guldvinderne fra 1966 stillede op, idet Wisborg var erstattet af Leif Mortensen, der vandt sølv i landevejsløbet. Resultatet blev en fjerdeplads, over to minutter efter italienerne på bronzepladsen. 

Ved legene i 1972 i München stillede Jørgen Emil Hansen kun op i holdløbet, hvor det blev til en skuffende tolvteplads. 

Hans sidste OL blev 1976 i Montreal, hvor han i det individuelle linjeløb måtte udgå, men til gengæld vandt han bronze i holdkørslen sammen med Verner Blaudzun, Gert Frank og Jørn Lund. Sovjetunionen vandt guld og Polen sølv og var begge flere minutter foran danskerne, der akkurat sikrede sig medaljen foran Vesttyskland, som blot var femten sekunder efter danskerne. 

Han blev desuden Danmarksmester i landevejslinjeløb i 1975.

Referencer

Eksterne henvisninger

Mandlige cykelryttere fra Danmark
Personer fra København
Deltagere for Danmark ved sommer-OL 1968
Deltagere for Danmark ved sommer-OL 1972
Deltagere for Danmark ved sommer-OL 1976
Medaljevindere fra Danmark ved sommer-OL 1976
Olympiske bronzemedaljevindere fra Danmark
Cykelryttere ved sommer-OL 1968
Cykelryttere ved sommer-OL 1972
Cykelryttere ved sommer-OL 1976
Jens Juel (kammerherre)

Jens Juel (født 11. september 1707 i København, død 6. december 1774 på Lundsgård) var en dansk godsejer og kammerherre, bror til Niels og Carl Juel. Han ejede Lundsgård og Jershauge.

Jens Juel var søn af Knud Juel (1665-1709) og Christine Elisabeth von Knuth (2. februar 1675 – 26. februar 1738 i København).

Juel var gift med Ide Birgitte von Holsten (1705-1754). Han oprettede 15. januar 1768 stamhuset Lundsgaard, som overgik til hans eneste (ægte) barns, Elisabeth Juels, ægtefælle, grev Christian Ahlefeldt-Laurvigens, som derved tilgiftede sig hovedgården Bjørnemose, slægt. Det formodes, at kammerherren var far til maleren Jens Juel uden for ægteskab.

Kilder 
 Skeel Kannegaard 

Jens 2
Godsejere fra Danmark
Danskere i 1700-tallet
Personer fra København
Personer fra Fyn
Nicolas Charlet

Nicolas Toussaint Charlet (født 20. december 1792 i Paris, død 30. oktober 1845) var en fransk maler og litograf.

Han malede hovedsagelig militære motiver og portrætter af veteraner fra kejser Napoleon I:s tid og bidrog på denne måde til propaganda for den napoleonske legende.

Malere fra Frankrig
Litografer
Franskmænd i 1800-tallet
Personer fra Paris
Louis Anquetin

Louis Anquetin (født 26. januar 1861 i Étrépagny, død 19. august 1932 i Paris) var en fransk maler. Han var aktiv indenfor syntetismen og cloisonismen.

Eksterne henvisninger 

Malere fra Frankrig
Franskmænd i 1800-tallet
Franskmænd i 1900-tallet
Georg Rosenkilde

Georg Henricus Rosenkilde (født 15. november 1814 i Aarhus, død 23. maj 1891 sammesteds) var en dansk fotograf og skolemand.

Virke som skolemand 
Han var søn af af forfatteren, kgl. skuespiller C.N. Rosenkilde og Maren Falck Christensen. Han var halvandet år på Holckenhavns godskontor, blev 1837 exam.jur., volontør i Admiralitets- og Kommissariatskollegiet, 1848 sekretær og 1854 krigsassessor (frasagde sig titlen i 1877).

Rosenkilde oprettede 1849 sit eget institut i skrivning, Det kalligrafiske Institut i København. 1852 udgav han Retskrivningslære med Øvelser: For Haandværksstandens og Underofficeerklassens Underviisning, samt til Brug i Secretair Rosenkildes Skriveinstitut. Rosenkilde var lærer i skrivning for prins Christian (X). Da Rosenkildes hustru døde i 1889, sendte prinsen 10. december et kondolencebrev til sin tidligere lærer.

25. juli 1884 blev han Ridder af Dannebrog. Han fik også af sin tidligere elev, kong Georg 1. af Grækenland, den græske Frelserens Orden (5. grad).

Fotograf 
I 1863 åbnede Rosenkilde atelier i Vingårdsstræde 1 i København, hvor han bl.a. fotograferede skuespillere fra Det Kongelige Teater. Som fotograf stod især han bag mange portrætter af samtidige malere (se galleri nedenfor). Rosenkildes specialitet var et carte-de-visite med både portræt af kunstneren og en reproduktion af et af dennes malerier.

Rosenkilde har også fotograferet politikerne Carl Ploug, Nicolai Ahlmann, H.A. Krüger og C.C. Hall (1864), balletmesteren August Bournonville (1866), teologen N.F.S. Grundtvig (1867), digterne og forfatterne H.C. Andersen (1866), Jens Christian Hostrup, Meïr Aron Goldschmidt, Pauline Worm, Christian Winther, arkitekten Christian Hansen og komponisten H.C. Lumbye m.fl. Hvert fotografi er indklæbet i en litograferet ramme, som forneden bærer den pågældendes underskrift og med hans håndskrift en eller anden sentens, et vers eller lignende. I komponistens tilfælde er det noder, der er afbildet under komponistens portræt, og i arkitektens tilfælde er det en bygningstegning, der tjener som illustration. 

Nogle af billederne var allerede sjældne omkring år 1900. V.A. Secher beretter: "Jeg saa disse Billeder da jeg i 1869 kom til København i Boghandler Karl Schønbergs Boglades Vinduer i Kronprinsensgade, og de stode her i mange Aar. Jeg har nu i et Par Aar forgæves eftersøgt H. A. Krügers Billede derfor udsat mit Svar til Hr. v. Jessen. Først for ganske nylig er det ved Landsarkivar Hornemanns Anstrengelser lykkedes at skaffe et Eksemplar af Billedet til Stede."

Rosenkilde ægtede 24. februar 1849 Wassmine Cathrine Wassmann (23. august 1823 i Nakskov – 8. december 1889 i København), datter af arrestforvarer Johan Gottlieb Wassmann og 2. hustru Juliane Wolfermann.

Referencer 
 Danske Jurister 1736-1936.

Galleri 

Fotografer fra Danmark
Danskere i 1800-tallet
Personer fra Aarhus
Embedsmænd fra Danmark
Georg
Jurister fra Danmark
Riddere af Dannebrog
Skolefolk fra Danmark
Ayoub Sørensen

Ayoub Ahmani Sørensen (født 12. april 1988 i Casablanca, Marokko) er en tidligere dansk-marokkansk fodboldspiller, som kun spillet i ungdomsrækkerne så som Brøndby, Lyngby, Hvidovre og SønderjyskE. Han står noteret for 20 kampe og tre mål i Superligaen. der senest spillede for SønderjyskE. Hans primære position er som offensiv kantspiller, og han er lige dygtig med begge ben. 

Ayoub Sørensen flyttede med sin familie fra hjemlandet Marokko til København, da han var syv år udelukkende for at spille fodbold.  

Ayoub Sørensen begyndte sin fodboldkarriere i Boldklubben Frem, men blev allerede i 2005 scouted af Brøndby IF. I Brøndby nåede han at spille 55 kampe og scorede i alt 32 mål for Brøndby.  

Brøndby sendte ham til prøvetræning i Monaco, hvor klubben var interesseret i at hente ham, men skiftet udeblev udelukkende fordi han havde problemer med sin opholdstilladelse i Danmark.  

I september 2007 valgte Ayoub Sørensen dog at skifte til Hvidovre IF for at fortsætte sin fodboldkarriere. Hos Hvidovre IF spillede han sine første kampe som professionel fodboldspiller og slog straks til med sine hurtige driblinger.

I januar 2009, blev Sørensen solgt videre til Lyngby BK for at spille superliga. I 2011 og 2012 blev han kåret til superligaens bedste tekniker af Kanalsport. I 2013 skiftede til SønderjyskE på en 3-årig aftale. 

2017 valgte han at opsige sin kontrakt, eftersom han konstant havde problemer med sin lyske og selvom han fik talrige operationer, lykkedes det ham aldrig at være smertefri. 

Han fik aldrig sin helt store gennembrud i fodbolden pga skader, og arbejder han som træner for ungdomsspiller.

I sommeren 2021 meldte Sørensen sig under fanerne i Vanløse IF

Kilder

Eksterne henvisninger 
 
 Officiel spillerprofil – Lyngby Boldklub 

Fodboldspillere fra Danmark
Fodboldspillere fra Marokko
Midtbanespillere (fodbold)
Personer fra Casablanca
Fodboldspillere fra Boldklubben Frem
Fodboldspillere fra Hvidovre IF
Fodboldspillere fra Lyngby Boldklub
Fodboldspillere fra SønderjyskE
Zanzibars fodboldlandshold

Zanzibars fodboldlandshold er Zanzibars nationale hold, som er organiseret i Zanzibar Football Association.

Zanzibar er ikke medlem af FIFA og kan derfor ikke deltage i verdensmesterskaberne i fodbold.
Øen Zanzibar er en del af nationen Tanzania, som er medlem af FIFA.

Før sammenslutningen af Zanzibar og Tanganyika, under navnet Tanzania, i 1964, var Zanzibar fuldgyldigt medlem af Confederation of African Football (CAF), men har aldrig kvalificeret sig til deltagelse i African Nations Cup.

Zanzibar var associeret medlem af CAF mellem 2007 og 2009 og er for nuværende (2010) foreløbigt medlem af NF-Board og International Football Union (IFU).

Zanzibars fodbold-beklædning bliver udført og leveret af det danske tøjfirma Hummel.

Fodboldlandshold i Afrika
Fodboldlandshold
Arawak (folk)

Arawak er en indiansk folkegruppe som lever i det nordlige Sydamerika, primært langs Orinoco-floden i det østlige Colombia og i Venezuela, men også længere mod øst i Surinam, Guyana og Fransk Guyana. 

Arawakerne spredt sig ud på de caribiske øer omkring år 300  og bosatte sig på alle øerne lige nord for Bahamas øerne. 
Mens de oprindelige Arawak stammer på De Små Antiller blev erstattet af Cariberne, der fulgte de oprindelige Arawak stammers spor, var det de oprindelige Arawak stammer, der mødte spanierne i De Store Antiller i det nordvestlige Caribien i 1492. Mens de oprindelige Arawak stammer er forblevet en levedygtig gruppe mennesker på fastlandet i syd, er alle de oprindelige Arawak stammer i Caribien blevet udryddet i løbet af 1500-tallet af spanierne. Dog bor der stadig en lille rest af Cariberne på øen Dominica. De taler et sprog, som er en blanding af caribisk og Arawak, hvilket viser, at arawakerne havde en kulturel indflydelse på cariberne.

Arawarkerne var et fredeligt folk, der etablerede sig i velordnede, små samfund. De udviklede sig til høje ”smukke” mennesker, der blev meget gamle. De sejlede i lange kanoer, som de fremstillede ved at udhule træstammer. De dyrkede søde kartofler, (yams), majs, jordnødder, bønner, ris og tobak, men deres hovedernæring var rodfrugten Kassava, som blev brugt til både saft og brød. Roden var så vigtig, at de tilbad guden Jocahuma, som var kassavaens fader. Ifølge deres religion ville de efter dette paradis ryge direkte over i et nyt, Coaba, hvor der var fest og glæde fra morgen til aften.

Arawakerne bestod af mange stammer og Jomfruøerne var beboet af den stamme der hed Taino. Det var dygtige pottemagere og træskærer, de pyntede deres ting med farver, og de gik med smykker og makeup – ofte over hele kroppen, for tøj bar de ikke. Deres huse var høje, med lervægge og et stort konisk stråtag der blev flettet omkring en høj mast i midten af huset. På St. Croix har man fundet et kulturcenter med en overdådigt udsmykket boldbane. Tainoerne kladte St. Croix for Ay Ay.

Kano er et ord, der stammer fra arawak-indianernes sprog.

Noter 

Folkeslag i Sydamerika
Folkeslag i Colombia
Folkeslag i Venezuela
Kurdistans Frihedsparti

Kurdistans Frihedsparti (kurdisk: پارتی ئازادیی کوردستان) er et politisk parti, som blev etableret i 1991 i den irakiske del af Kurdistan.

Partiet blev etableret under ledelse af Saied Yazdanpanah sammen med en gruppe kurdiske peshmergaer.

På den første partikongres skiftede partiet navn fra Kurdistans Revolutionære Union til Kurdistans Frihedsparti. Partiet kæmper nu for at grundlægge et selvstændigt Kurdistan, og dets aktiviteter foregår i den kurdiske del af Iran. Det kan være aktiviteter som at hejse det kurdiske flag i det kurdiske område, Kurdistan – Iran, selvom det iranske præstestyre har forbudt at hejse det kurdiske flag i Iran.

Etableret i 1991
Politiske partier
Frihedsparti
Irans politik
Anegada

Anegada er den nordligste af de Britiske Jomfruøer, en gruppe af øer, der udgør en del af øgruppen Jomfruøerne. Den ligger omkring 24 km (15 miles) nord for Virgin Gorda. Anegada er den eneste beboede ø af de Britiske Jomfruøer, som er dannet af koraller og kalksten, frem for at være af vulkansk oprindelse. Mens de andre øer er bjergrige, er Anegada flad og lav, idet højeste punkt kun er omkring 8,5 m (28 fod) over havets overflade. Navnet kan oversættes til "det druknede land".

Med sine omkring 38 kvadratkilometer (15 kvadrat miles), er Anegada den næststørste af de Britiske Jomfruøer, men er også den tyndest befolkede af de vigtigste øer (befolkning ca. 200). Størstedelen af befolkningen på Anegada bor i hovedbyen, The Settlement

Kilder 

 

Britiske Jomfruøer
Portal 2

Portal 2 er et første persons skydespil/puzzle spil, udviklet af Valve Corporation. Det er efterfølgeren til det kritikerroste videospil Portal fra 2007 og blev annonceret den 5. marts 2010 efter et ugelangt alternativ virkelighedsagtigt spil baseret på nye patches til det oprindelige spil. Selvom det efter planen skulle udkomme i sidste kvartal af 2010, blev spillet udsat til April 2011. Spillet vil blive udgivet af Valve, både gennem retail og Steam, til Microsoft Windows og Mac OS X, PlayStation 3 og Xbox 360. Versionerne af spillet vil blive distribueret af Electronic Arts til retail og Valve på Steam. 

I Portal 2 vender spilleren tilbage som Chell, som har været i en koma-lignende søvn i hundrede år, mens GLaDOS og resten af Aperture Science er forfaldet. Chell vækkes af en af GLaDOS personlighedskerner, og vækker derefter uforvarende GLaDOS. GLaDOS er omgående utildfreds med Chells tilbagevenden og begynder at afprøve hende igen gennem adskillige kamre, da hun genopbygger det forfaldne anlæg. Portal 2 fortsætter med at udfordre spilleren gennem talrige platformspil og fysik-baserede puslespil mens man bruger Aperture Science Handheld Portal Device (ASHPD, en enhed, der kan oprette en midlertidig portal mellem næsten alle to flade overflader. Portal 2 omfatter også et co-operative mode for to spillere, hvor hver spiller er en robot, der er blevet selvbevidst uden GLaDOS indflydelse, og kræver, at spillerne arbejder sammen med deres egne ASHPD'er for at fuldføre hvert niveau.

Karakterer 
 Chell
 GLaDOS
 Atlas (Blue) og P-Body (Orange)
 Wheatley
 Cave Johnson

Se også 
 Aperture Science
 Portal
 The Orange Box

Referencer

Eksterne henvisninger 
 

Half-Life
Valve Corporation
First-person shooter
PlayStation 3-spil
Windows-spil
Xbox 360-spil
Macintosh-spil
Computerspil fra 2011
Linux-spil
Peter Tanev

Peter Tanev (født 19. juni 1968 i Allerød) er en dansk vejrvært, der har præsenteret vejrudsigten på TV 2 siden 1996. Han har en bachelorgrad i klimatologi fra Københavns Universitet.

Tanevs far var bulgar og han blev opdraget til at være katolsk.

Udover sit arbejde på fjernsynet giver Tanev også forelæsninger og foredrag om vejret, klima og miljø og han har udgivet to bøger.

Bibliografi 
 Decemberorkanen 3. december 1999
 Tanevs vejrbog

Referencer 

Tv-værter fra Danmark
Klimatologer
Ansatte ved TV 2
Alumni fra Københavns Universitet
Studenter fra Gammel Hellerup Gymnasium
Josef Frank

Josef Frank (født 15. juli 1885 i Baden bei Wien, Østrig, død 8. januar 1967) var en østrigsk-svensk arkitekt, designer og professor i arkitektur i New York. Han var en af funktionalismens pionerer.

Frank studerede arkitektur 1908 ved Technische Universität Wien og praktiserede derefter blandt andet hos Bruno Möhring i Berlin. I perioden 1919-25 fungerede Josef Frank som lærer ved Wien Universitet for Anvendt Kunst, hvor han arbejdede med arkitektur og design. Blandt Franks tidlige artitektoniske værker er blandt andet arbejderbebyggelser i Ortmann, Pernitz (1919-1921). I 1927 var han repræsenteret på udstillingen Weissenhofsiedlung i Stuttgart og 1932 var han hovedansvarlig for boligudstillingen Werkbundsiedlung i Wien.

Omkring 1910 begyndte Frank at udvikle og designe møbler og tekstiler, som matchede hans indretningsarkitektoniske idealer. Han kom i kontakt med den svenske designervirksomhed Svenskt Tenns grundlægger Estrid Ericson i slutningen af 1920'erne. Da Frank på grund af sin jødiske oprindelse blev tvunget i landflygtighed i 1933 rejste han til Stockholm. Her arbejdede han først og fremmest med møbel- og boligindretningsdesign og han designede møbler, tapetmønstre og boligtekstiler for Svenskt Tenn i Stockholm.

Arkitekter fra Sverige
Arkitekter fra Østrig
Personer fra Wien
Jøder fra Østrig
Jøder fra Sverige
Østrigere i 1900-tallet
Svenskere i 1900-tallet
Modernistiske arkitekter
Jost Van Dyke

På omtrent 8 kvadratkilometer, er Jost van Dyke den mindste af de fire vigtigste øer i de britiske Jomfruøer, den nordlige del af øgruppen Jomfruøerne, der ligger i Atlanterhavet og det Caribiske Hav. Jost Van Dyke ligger omkring 5 miles nordvest for Tortola og 5 miles nord for Sankt Jan. Little Jost Van Dyke ligger ud for den østlige ende af øen.

Eksterne henvisninger 

Britiske Jomfruøer
Christian Sarauw (sprogforsker)

Christian Preben Emil Sarauw (19. september 1865 på Petersværft – 22. november 1925 i København) var en dansk sprogforsker, bror til Georg Sarauw.

Han var søn af skovrider Conrad Sarauw. Sarauw, som blev student 1883, cand. mag. 1889, dr. phil 1900 (på afhandlingen Irske Studier), blev 1908 docent i tysk sprog og litteratur ved universitetet og i 1916 professor. Allerede 1914 var han blevet medlem af Videnskabernes Selskab. 

Han udfoldede en betydelig videnskabelig virksomhed, skrev talrige afhandlinger fra den homeriske tekstkritiks og den keltiske, slaviske og semitiske sprogforsknings område i danske og fremmede tidskrifter.

Navnlig har hans to i Videnskabernes Selskabs skrifter offentliggjorte afhandlinger: Die Entstehungsgeschichte des Goethischen Faust (1918) og Goethes Augen (1919), samt Goethe's Faust i Aarene 1788—89 (1919) vundet almindelig anerkendelse også i Tyskland som selvstændige, på dybtgaaende studier grundede bidrag til Goetheforskningen.

Blandt Sarauws øvrige arbejder må nævnes Niederdeutsche Forschungen (1921—24) og Das niederdeutsche Spiel von Theophilus (1923).

Han er begravet på Vestre Kirkegård.

Kilder

Eksterne henvisninger 
 

Filologer fra Danmark
Medlemmer af Videnskabernes Selskab
Professorer fra Københavns Universitet
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Christian 2
Personer i Kraks Blå Bog (afdøde)
Personer i Dansk Biografisk Leksikon
Salmonsens
Virgin Gorda

Virgin Gorda er den tredjestørste (efter Tortola og Anegada) og næstmest folkerige af de britiske Jomfruøer. Den dækker et område på cirka 8 kvadratmiles (21 km²). Christopher Columbus siges at have kaldt øen "The Fat Virgin" (den fede jomfru), fordi øens profil i horisonten ligner en fed kvinde liggende på siden.

Billedgalleri 

Britiske Jomfruøer
Johan Huizinga

Johan Huizinga (født 7. december 1872 i Groningen, død 1. februar 1945 i De Steeg nær Arnhem) var nederlandsk filolog og kulturhistoriker, professor i almen historie ved Universiteit Leiden.

Huizinga har skrevet arbejder i indisk filologi, men er mest kendt som forfatter til kulturhistoriske skildringer, især Herfsttij der middeleeuwen (1919, sv. Ur medeltideens höst, 1927), en studie af liv, tanker og kunst i Frankrig og Nederlandene i 13- og 1400-tallet, beskrevet som en forfaldstid. Han har også skrevet en biografi över Erasmus af Rotterdam (1925) samt Homo ludens (1938, da. Homo Ludens. Om kulturens oprindelse i leg, 1963) , en studie över legens rolle i kulturen. Han har også behandlet spørgsmålet om fremkomsten af national bevidsthed. 

Huzinga blev 1937 udenlandsk medlem af det svenske Kungliga Vetenskapsakademien.

Eksterne henvisninger 

 Biografiske noter om historikere, bl.a. om Huizinga 
 Om The Waning of the Middle Ages, (nl. Herfsttij der middeleeuwen, "Middelalderens efterår") 
 Opslag hos Den Store Danske, DSD

Historikere fra Nederlandene
Filologer fra Nederlandene
Medlemmer af Kungliga Vetenskapsakademien
Medlemmer af Videnskabernes Selskab
Christian Sarauw (officer)

Christian Frederik (Friedrich) Conrad Sarauw (2. juli 1824 i Slesvig by – 29. november 1900 i København) var en dansk militærforfatter og -historiker, bror til Conrad Sarauw og Conrad Friedrich Emil Theodor Sarauw samt far til Paul Sarauw.

Officer 
Faderen, kammerråd Friedrich Heinrich Wilhelm Sarauw (1777-1845), en slægtning af Friedrich Sarauw, var borgmester i Burg på Femern. Tidligere var faderen herredsfoged i Struxdorf Herred og amtsforvalter i Hytten Amt. Moderens navn var Sophie Hedewig født Claussen (1782-1851). 

Efter at have studeret ved forskellige tyske universiteter, bl.a. ved universitetet i Kiel, trådte han 1848 ind i den slesvig-holstenske hær, ved hvilken han året efter blev premierløjtnant. Efter fredsslutningen blev han ansat i Forbundskontingentet, som kort efter indlemmedes i den danske Hær. Som kompagnichef ved 4. regiment deltog han i krigen 1864, avancerede samme år til kaptajn, men udtrådte 1872 af krigstjenesten. 1871 blev han Ridder af Dannebrog.

Forfatter 
Sarauw, der 1857 tog statsvidenskabelig eksamen, var en frugtbar forfatter såvel i militær som i politisk retning; han skrev såvel på dansk som på tysk, men hans afhandlinger var som oftest tendentiøse og havde derfor generelt kun polemisk betydning. Under den fransk-tyske krig 1870-71 var han Berlingske Tidendes militære medarbejder, og hans artikler om denne krig vakte berettiget opmærksomhed. 1878 udgav han en fremstilling på tysk af den russisk-tyrkiske krig, medens han 1881 skildrede Karl XII's felttog.

Spion 
Ved at knyttes som spion til Bureau des renseignements (den franske efterretningstjeneste) i Paris kom han 1885 i konflikt med de tyske love, blev under en rejse i Tyskland arresteret og dømt til 12 års tugthusstraf for landsforræderi. 1887 blev han benådet og flyttede tilbage til København, hvor han snart genoptog sin journalistiske virksomhed. Han blev som militær medarbejder fast knyttet til bladet Politiken (under mærket "Colonel"), forfægtede dettes militære anskuelser og udgav talrige skrifter mod Københavns Befæstning.

Han er begravet på Bispebjerg Kirkegård.

Kilder

Eksterne henvisninger 
 
 Sarauw, Christian Frederik Conrad i Povl Engelstoft og Svend Dahl, Dansk biografisk Leksikon (2. udgave)

Danskere i 1800-tallet
Officerer fra Danmark
Riddere af Dannebrog
Personer i Treårskrigen fra Slesvig-Holsten
Personer i den 2. Slesvigske Krig fra Danmark
Personer fra Slesvig by
Debattører fra Danmark
Faglitterære forfattere fra Danmark
Faglitterære forfattere fra Tyskland
Journalister fra Danmark
Christian 1
Personer i Dansk Biografisk Leksikon
Spioner fra Danmark
Spioner for Frankrig
Dansksprogede forfattere fra Danmark
Salmonsens
Militærhistorikere fra Danmark
Tortola

Tortola er den største og mest befolkede af de Britiske Jomfruøer, en gruppe af øer, der udgør en del af øgruppen Jomfruøerne. Lokalt mener man, at navnet oprindeligt blev givet af Christopher Columbus og betyder "landet med turtelduerne". I virkeligheden kaldte Columbus øen Santa Ana. De hollandske tilflyttere døbte den Ter Tholen efter en ø ud for vestkysten af Holland. Da briterne flyttede ind, ændrede de navnet til den nuværende form af Tortola.

Historie 
Europæerne begyndte at sætte deres præg på Tortolas historie efter 1493, da Christopher Columbus opdagede de britiske og amerikanske Jomfruøer og navngav dem efter de 11.000 jomfruer, som sagnet knytter til det 4. århundredes martyr Sankt Ursula. Selvom spanierne gjorde et par forsøg på at bosætte sig i området, var det berømte pirater som Sortskæg og Kaptajn Kidd, der var de første egentlige indbyggere på øen.

Geografi 
Tortola er en bjergrig ø, 19 km lang og 5 km bred, med et areal på 55,7 km². Den er dannet ved vulkansk aktivitet, og dens højeste top er Mount Sage på 530 m. Tortola ligger nær et jordskælvsområde, og mindre jordskælv er almindelige.

Billedgalleri 

Britiske Jomfruøer